ຣັຖມຸນຕຣີການຕ່າງປະເທດສະຫະຣັດ ເດີນທາງໄປເຖິງ ປະເທດ ໄທ ເພື່ອເຂົ້າຮ່ວມ ກອງປະຊຸມວ່າດ້ວຍຄວາມປອດພັຍ ອາຊ່ຽນ
ຂ່າວສຳຄັນອື່ນໆ: ຣັຖມຸນຕຣີການຕ່າງປະເທດອາຊ່ຽນ ໃຫ້ການສນັບສນຸນ ຕໍ່ຄະນະກັມມາທິການ ສິດທິມະນຸດ; ຣັຖບານຍີ່ປຸ່ນຍຸບສະພາຕ່ຳ; ມາເລເຊັຽ ຈັບເຈົ້າໜ້າທ
ຣັຖມຸນຕຣີ ການຕ່າງ ປະເທດ ສະຫະຣັດ ທ່ານນາງ HILLARYCLINTON ເດີນທາງໄປເຖິງປະເທດໄທ ໃນ ວັນອັງຄານມື້ນີ້ເພື່ອພົບປະກັບເຈົ້າໜ້າທີ່ໄທ ແລະເຂົ້າຮ່ວມ ກອງປະຊຸມ ວ່າດ້ວຍ ຄວາມ ປອດພັຍ ຂອງຂົງເຂດຊຶ່ງຄາດວ່າ ຈະເພັ່ງ ເລັງໃສ່ ພັຍຂົ່ມຂູ່ ຈາກອາວຸດນິວເຄລັຽຂອງ ເກົາຫລີເໜືອປະວັດການເຄົາຣົບນັບຖືສິດທິ ມະນຸດຂອງມຽນມາແລະບັນຫາ ການກໍ່ການ ຮ້າຍ ລຸນຫລັງການຢ້ຽມຢາມປະເທດອິນເດັຽ ເປັນເວລາ 5 ມື້ ທ່ານນາງ CLINTON ຈະ ພົບປະກັບນາຍົກ ຣັຖມຸນຕຣີໄທທ່ານອະພິຊິດ ເວດຊາຊີວະ ຫລັງຈາກ ເດີນທາງໄປຮອດບາງ ກອກ ທ່ານນາງ ຈະເດີນທາງໄປຍັງ ພູເກັດ ເກາະຕາກອາກາດ ຂອງໄທ ໃນວັນພຸດມື້ອື່ນເພື່ອເຂົ້າຮ່ວມ ກອງປະຊຸມ ວ່າດ້ວຍ ຄວາມປອດພັຍ ພູມີພາກ ຂອງສະມາຄົມອາຊ່ຽນກ່ອນຈະເດີນທາງ ກັບຄືນ ສູ່ກຸງວໍຊິງຕັນ ໃນມື້ວັນສຸກ ໃນລະຫວ່າງ ການຢ້ຽມຢາມອິນເດັຽນັ້ນ ປະເທດທັງສອງ ໄດ້ລົງນາມ ໃນຂໍ້ຕົກລົງ 2 ສະບັບ ທີ່ອາດແຜ້ວທາງໃຫ້ອິນເດັຽ ຊື້ອຸບປະກອນ ທາງດ້ານທະຫານ ຂນາດໃຫຍ່ ແລະເທັກໂນໂລຈີນິວເຄລັຽພົລເຮືອນ ຈາກສະຫະຣັດ ຣັຖມຸນຕຣີການຕ່າງປະ ເທດ ຂອງສະມາຄົມອາຊ່ຽນໄດ້ໃຫ້ການສນັບ ສນຸນຕໍ່ການສ້າງຕັ້ງ ຄະນະກັມມາທິການທຳອິດ ໃນດ້ານສິດທິມະນຸດຢູ່ໃນຂົງເຂດ ແຕ່ຄະນະ ກັມມາທິການດັ່ງກ່າວ ຊຶ່ງໄດ້ຮັບການອະນຸມັດທີ່ກອງປະຊຸມ ຢູ່ທີ່ພູເກັດ ເມືອງຕາກອາກາດ ຂອງໄທ ໃນມື້ວານນີ້ ຈະບໍ່ມີອຳນາດໃນການ ຕິດຕາມ ຊິ້ງຊອມເບິ່ງ ຫລືລົງໂທດ ປະເທດທີ່ ມີການລ່ວງລະເມີດ ສິດທິມະນຸດຊື່ງທ່ານອະ ພິຊິດ ເວດຊາຊີວະນາຍົກຣັຖມຸນ ຕຣີໄທ ກ່າວວ່າ ທ່ານອະພິຊິດເວດຊາຊີວະ ນາຍົກຣັຖມຸນ ຕຣີໄທ ກ່າວຕໍ່ພວກນັກຂ່າວວ່າ ຄະນະກັມມາທິ ການນີ້ຈະເພັ່ງເລັງໃສ່ ການຊຸກຍູ້ສົ່ງເສີມ ໃຫ້ມີ ການເຄົາຣົບ ນັບຖືສິດທິມະນຸດ ພວກຕຳໜິຕິຕຽນ ມີຄວາມວິຕົກກັງວົນ ຢ້ານວ່າ ຄະນະກັມມາທິການ ສິດທິມະນຸດໃໝ່ຈະບໍ່ມີສິດອຳນາດ ໃນການແກ້ໄຂ ການລ່ວງລະເມີດ ສິດທິມະນຸດ ຢູ່ໃນບັນດາປະເທດອາຊ່ຽນ ເຊັ່ນມຽນມານັ້ນ ເລຂາທິການໃຫຍ່ ຂອງສະມາຄົມອາຊ່ຽນ ທ່ານສຸຣິນພິດສຸວັນ ຮັບຮູ້ໃນມື້ວານນີ້ວ່າ ການບໍ່ຍອມ ປະຕິຮູບ ຂອງມຽນມາກຳລັງສ້າງຄວາມເສັຽຫາຍ ໃຫ້ແກ່ຄວາມໜ້າເຊື່ອຖື ຂອງກຸ່ມອາຊ່ຽນ ນາຍົກຣັຖມຸນຕຣີຍີ່ປຸ່ນທ່ານ TARO ASO ໄດ້ຍຸບສະພາຕ່ຳໃນວັນອັງຄານ ມື້ນີ້ ແລະຮຽກໃຫ້ມີການເລືອກຕັ້ງແຫ່ງຊາດ ໃນວັນທີ 30 ສິງຫາຈະມາ ໃນການຖແລງ ຕໍ່ໂທຣະພາບນັ້ນທ່ານ ASO ໄດ້ຂໍຂະມາໂທດກ່ຽວກັບຄວາມບົກຜ່ອງຕ່າງໆ ຂອງທ່ານ ແລະ ຍອມຮັບວ່າ ຄວາມວຸ້ນວາຍ ພາຍໃນພັກການ ເມືອງຂອງທ່ານ ມີສ່ວນ ໃນການເຮັດໃຫ້ເສັຽໄຊ ໃນການເລືອກຕັ້ງທ້ອງຖິ່ນເມື່ອບໍ່ດົນຜ່ານມາ ການຢັ່ງຫາງສຽງ ເມື່ອໄວໆມານີ້ ສະແດງໃຫ້ ເຫັນວ່າພັກເສຣີປະຊາທິປັດ ຂອງທ່ານອາໂຊະ ຈະໄດ້ຮັບການປລາຊັຍ ໃນການເລືອກຕັ້ງຄັ້ງຈະມາ ນຶ່ງໃນການຢັ່ງຫາງສຽງ ພົບວ່າ 23% ຂອງພວກທີ່ ຕອບຄຳຖາມເວົ້າວ່າເຂົາເຈົ້າຈະປ່ອນເອົາ ພັກເສຣີປະຊາທິປັດ ສ່ວນການຢັ່ງຫາງສຽງ ອີກອັນນຶ່ງພົບວ່າ ມີແຕ່ 14 8% ເທົ່ານັ້ນ ໃຫ້ການສນັບສນຸນ ພັກເສຣີປະຊາທິປັດ ການປລາຊັຍຂອງພັກເສຣີປະຊາທິປັດ ໃນການເລືອກຕັ້ງທົ່ວໄປນັ້ນ ຈະເຮັດໃຫ້ ການຄອບງຳທີ່ມີມາ ເປັນເວລາ ເຄິ່ງສັຕວັດ ຂອງພັກ ໃນວົງການເມືອງຍີ່ປຸ່ນ ຍຸຕິລົງ ຕຳຣວດມາເລເຊັຽກ່າວ ວ່າ ຕົນໄດ້ຈັບ ເຈົ້າໜ້າທີ່ກວດຄົນເຂົ້າເມືອງ 5 ຄົນ ທີ່ສົງສັຍວ່າ ໄດ້ຂາຍຄົນເຂົ້າເມືອງຜິດກົດ ໝາຍຈາກມຽນມາ ໃຫ້ແກ່ພວກຄ້າມະນຸດ ທ່ານ MOHAMMAD BAKRI ZININຫົວໜ້າຜະ ແນກສືບສວນຄະດີອາຍາ ຂອງມາເລເຊັຽ ກ່າວ ວ່າ ເຈົ້າໜ້າທີ່ທັງ 5ແມ່ນສ່ວນນຶ່ງ ຂອງຈຳ ນວນ 9 ຄົນ ທີ່ຖືກຄຸມຂັງ ຍ້ອນໄດ້ຮັບເງິນ ຈາກອົງການທີ່ຂາຍພວກອົພຍົບ ຊຶ່ງສ່ວນໃຫຍ່ ເປັນພວກ ຊົນກຸ່ມນ້ອຍ ເຜົ່າໂຣຮິງຢາ ຈາກມຽນມາໄປເປັນຂ້າທາດ ແຮງງານ ທ່ານ BAKRI ກ່າວຕໍ່ອົງການຂ່າວ BERNAMA ຂອງທາງການມາເລເຊັຽວ່າ ອີງຕາມ ຄຳໃຫ້ການ ຂອງຜູ້ເຄາະຮ້າຍຄົນນື່ງ ຜູ້ຕ້ອງສົງສັຍທັງ5 ໄດ້ນຳໂຕ ພວກເຄາະຮ້າຍ ໄປຍັງດ່ານ ຂ້າມຊາຍແດນ ແລ້ວຂາຍເຂົາເຈົ້າໃຫ້ແກ່ອົງການຄ້າມະນຸດ ໃນຣາຄາເຖິງ 170 ໂດລາ ຕໍ່ຄົນກໍມີ ຫລັງຈາກນັ້ນພວກເຄາະຮ້າຍ ກໍໄດ້ຖືກນຳໂຕ ເຂົ້າໄປໃນໄທ ແລະບອກວ່າ ຖ້າພວກເຂົາເຈົ້າຫາກບໍ່ສາມາດ ຊື້ອິສຣະພາບຄືນໄດ້ ພວກເຂົາເຈົ້າ ກໍຈະຖືກຂາຍ ໃຫ້ໄປເຮັດວຽກໃນອຸສາຫະກັມຫາປາ ຂອງໄທ ກອງທັບປາກິສຖານ ກ່າວວ່າ ມີພວກຫົວຮຸນແຮງ ຫລາຍກວ່າ 50 ຄົນໄດ້ ຖືກຂ້າຕາຍ ໃນການ ປະທະກັນ ຢູ່ໃນເຂດ ພາກຕາເວັນຕົກສຽງເໜືອຂອງປະເທດເມື່ອ ໄວໆມານີ້ ເຈົ້າໜ້າທີ່ ກອງທັບປາກິສຖານ ກ່າວວ່າ ການສູ້ຣົບກັນ ເກີດຂຶ້ນໃນລະຫວ່າງ ການປະຕິບັດງານ ຊອກຄົ້ນເປັນເວລາ 2 ມື້ ໃນເຂດເມືອງ DIR ຕອນລ່າງ ເຈົ້າໜ້າທີ່ເວົ້າວ່າ ຫລາຍໆຄົນ ຂອງພວກທີ່ຖືກຂ້າຕາຍ ແມ່ນພວກ ຫົວຮຸນແຮງທີ່ພາກັນຫລົບໜີ ການບຸກໂຈມຕີ ຂອງພວກທະຫານ ໃນເຂດຮ່ອມພູສວາທ ນອກນັ້ນແລ້ວຍັງມີທະຫານ 3 ຄົນ ເສັຽຊີວິດ ໃນການປະຕິບັດງານຄັ້ງນີ້ ກອງທັບປາກິສຖານໄດ້ທຳການສູ້ຣົບ ກັບພວກ ຫົວຮຸນແຮງ ທາລີບານ ໃນທົ່ວເຂດ ພາກຕາເວັນຕົກສຽງເໜືອໃນໄລຍະ ສອງສາມເດືອນ ຜ່ານມານີ້ ຕົ້ນຕໍນັ້ນ ການບຸກໂຈມຕີ ໄດ້ເພັ່ງເລັງໃສ່ເຂດຮ່ອມພູສວາທ ແລະບໍຣິເວນອ້ອມແອ້ມ ແຕ່ຕໍ່ມາບໍ່ດົນນີ້ ໄດ້ປ່ຽນໄປໃສ່ຫລາຍໆເຂດຊົນເຜົ່າ ທີ່ມີຊາຍແດນ ຕິດກັບ ອັຟການິສຖານ ບັນດາເຈົ້າໜ້າທີ່ ໃນຣັຖບານ ຂອງປະທານາທິບໍດີ OBAMA ກ່າວວ່າພວກຕົນ ບໍ່ສາມາດປະຕິບັດຕາມ ກຳໜົດເສັ້ນຕາຍ ທີ່ໄດ້ຕັ້ງ ໄວ້ສຳລັບເຮັດໃຫ້ແລ້ວສຳເລັດ ແຜນການລາຍລະ ອຽດ ກ່ຽວກັບວ່າ ຈະເຮັດແນວໃດຕໍ່ໄປ ກັບພວກຕ້ອງສົງສັຍວ່າ ເປັນພວກກໍ່ການຮ້າຍ ທີ່ຖືກຄຸມຂັງ ຢູ່ຄຸກທະຫານ ທີ່ອ່າວGUANTANAMO ເທິງເກາະຄິວບານັ້ນ ເຈົ້າໜ້າທີ່ ກ່າວວ່າ ກຳນົດເສັ້ນ ຕາຍໃນການເຮັດ ລາຍລະອຽດອອກມາ ຂອງຄະ ນະກັມການ ພາຍໃຕ້ການນຳພາຂອງກະຊວງຍຸ ຕິທັມ ຊຶ່ງໄດ້ກຳນົດໃສ່ ວັນອັງຄານມື້ນີ້ນັ້ນ ໄດ້ມີ ການຕໍ່ເວລາອອກໄປຕື່ມອີກ 6 ເດືອນ ຄະນະ ກັມມະການດັ່ງກ່າວ ໄດ້ອອກ ລາຍງານຊົ່ວຄາວ ສັ້ນໆສະບັບນຶ່ງແທນ ທີ່ສລູບໃຫ້ຮູ້ວ່າ ພວກເຂົາເຈົ້າ ຈະດຳເນີນຄະດີແບບໃດກັບພວກທີ່ ຍັງຖືກຄຸມຂັງ ຢູ່ທີ່ນັ້ນ 229 ຄົນ ສ່ວນຄະນະກັມມະການ ອີກຈຸນຶ່ງທີ່ຖືກສ້າງຕັ້ງຂຶ້ນມາ ເພື່ອໃຫ້ ກວດກາເບິ່ງ ນະໂຍບາຍ ກ່ຽວກັບການສອບປາກຄຳນັ້ນ ກໍໄດ້ມີການຕໍ່ອາຍຸ ຕື່ມອີກເປັນເວລາ 2 ເດືອນເພື່ອໃຫ້ນຳສເນີ ລາຍງານຂອງຕົນ